Fem pinya, obra guanyadora del concurs de cartells
Vie, 26/07/2019 - 12:45

En l’edició XXVIII del concurs de cartells, van quedar 5 cartells com a finalistes que  competiren per ser el cartell anunciador les festes majors en honor al Santíssim crist de la Fe del 2019.

L’elecció del cartell guanyador s’ha fet per  votació popular mitjançant la web i l’App de l’Ajuntament durant 15 dies del mes de juliol i també  de manera presencial.

En total, s’han comptabilitzat 598 vots per mitjà de la web i l’App i 27 presencials dipositats a la urna que hi havia en informació.

Els premis consisteixen en diplomes i targetes regal per a fer servir en els comerços del poble i que tenen un valor de 300€ per al guanyador i 150 per al segon classificat.

Així que finalment, el cartell guanyador d’enguany ha sigut el presentat amb el lema fem pinya de José Vicente Bosch Senabre amb un total de 254 vots. El cartell, que aconsegueix representar l’alegria i festivitat del nostre poble, serà portada del llibre de les festes d’estiu d’enguany.

El segon premi ha sigut per a Pablo Marí Hernández amb el cartell presentat amb lema cant de festa amb un total de 203 vots.

El nostre agraïment a tots els participants.

Redcacció: Carmen Gil